da en da nl ca da da de es da da da da da da da da da da da da da da nl da de da da en da fi da it da da nb da de nb da da da da da da da da da da da da nl da en da da es nl da
Krifa om manglende penge til efteruddannelse i finanslov: - Vi har ikke råd til at lade være | Krifa
Regeringen med Nicolai Wammen (S) i spidsen har netop offentliggjort finansloven for 2023, og fokus på efteruddannelse glimrer ved sit fravær. - Vi har som samfund ikke råd til at lade være med at investere i lønmodtagernes efteruddannelse, lyder det fra Eik Dahl Bidstrup, der er formand for Krifa og 185.000 lønmodtagere
Det er ikke mere end 24 timer siden, at landets statsminister Mette Frederiksen til et pressemøde fortalte, hvordan der skulle sættes turbo på den grønne omstilling, mens hun stod side om side med EU-kommissionsformand Ursula von der Leyen og fem stats- og regeringschefer fra Østersøregionen.
Men den prioritering er svær at se i regeringens forslag til finanslov, hvor efter- og videreuddannelse er nem at overse.
- Det er nu toget kører, og regeringen stiller Danmark på perronen med et manglende fokus på efter- og videreuddannelse, siger Eik Dahl Bidstrup, der er formand i Krifa.
- Omstilling af arbejdsstyrken er alfa omega i den grønne omstilling. Det er det, vi skal leve af i fremtiden. Vi har som samfund på ingen måde råd til at spare her, og det er hovedrystende, at vores statsminister vil have sat turbo på den grønne omstilling, men ikke giver de danske lønmodtagere en chance for at få kompetencerne til at løfte på det, fortsætter han.
Flere midler til arbejdsmiljø
Det er generelt en snæver finanslov, og det kommer også til udtryk med det noget sparsomme beløb, regeringen afsætter til arbejdsmiljøindsatser.
- Det er vigtigt, at der sættes penge af til arbejdsmiljøområdet, og det er godt, at det er langsigtede investeringer, lyder det fra Krifas formand, som fortsætter:
- Men det er tvingende nødvendigt med langt større investeringer i danskernes trivsel. Vi er alle vidne til, hvordan sygeplejersker, pædagoger, lærer osv. flygter fra deres fag, fordi de mistrives. Det kan vores velfærdssamfund ikke holde til.
Eik Dahl Bidstrup understreger, at et øget fokus på trivsel giver godt igen i form af mindre sygdom, højere produktivitet og større arbejdsudbud. Det slår forskning fra Krifas Videncenter for God Arbejdslyst og Kraka fast.
- Jeg vil kraftigt opfordre politikerne på Christiansborg til at lægge valgkampen på hylden for en stund og i stedet fokusere på at sikre en sund og stærk arbejdsstyrke i Danmark. Det er trods alt det, vores fremtid skal stå på, siger Krifas formand.
Krifa er en tværfaglig organisation for danske lønmodtagere og har mere end 185.000 medlemmer. Krifa arbejder hver dag for at fremme arbejdslysten blandt medlemmer, medarbejdere og i samfundet generelt – og det er integreret i alt, hvad organisationen gør. Krifa arbejder mod at blive en moderne arbejdslivsbevægelse ved at se det enkelte medlem og udfordre den klassiske opfattelse af en fagforening og a-kasse.
Følg pressemeddelelser fra Krifa
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Krifa
Krifa efter åbningstale: Højere arbejdslyst er en del af løsningen på manglende arbejdskraft4.10.2022 15:17:04 CEST | Pressemeddelelse
Udfordringer med manglende arbejdskraft var et af de problemer, som statsminister Mette Frederiksen (S) berørte i sin åbningstale. ”Højere trivsel vil øge arbejdsudbuddet markant,” lyder det fra formanden for Krifa, Eik Dahl Bidstrup
Krifa med håndsrækning: Unikt trivselskursus til folkekirken15.9.2022 08:43:42 CEST | Pressemeddelelse
Folkekirkens medarbejdere er hårdt ramt på trivslen, og det har fået Krifa til at udvikle et unikt og gratis kursus på baggrund af manges års forskning i arbejdslyst. - Alle danske lønmodtagere har ret til trivsel, også i folkekirken, lyder det fra Krifas formand, Eik Dahl Bidstrup
Ny sponsoraftale: Fagforening vil højne trivslen i dansk esport5.7.2022 06:01:00 CEST | Pressemeddelelse
Fagforeningen Krifa og Esport Danmark har netop sat underskrifterne på en spritny sponsoraftale, der skal være med til at sikre trivsel blandt gamere og højt ledelsesniveau hos trænere
Krifa vinder principiel sag i Højesteret: Får stor betydning for provisionslønnede5.5.2022 10:07:23 CEST | Pressemeddelelse
Hvis man som provisionslønnet har været hjemsendt på lønkompensationsordningen, har man ret til en gennemsnitlig provision under hjemsendelsen. Dette slår en ny Højesteretsdom nu fast.
Krifa om anbefalinger til uddannelsesreform: På tide med mere samspil mellem universiteter og arbejdspladser6.4.2022 14:21:13 CEST | Pressemeddelelse
Det er overvejende gode forslag, der kommer fra reformkommissionen, mener Krifas formand. Dog er det hæmmende for uddannelsesniveauet i Danmark, at SU’en sløjfes på kandidaten, lyder det
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022